Diari Oficial de la Generalitat Valenciana


Sumari del DOGV 2041, del 08-06-1993 (1993/828241)

DECRET 69/1993, de 31 de maig, del Govern Valencià, pel qual reclassifica el centre no oficial reconegut de musica José Melchor Gomis d'Ontinyent com a conservatori professional.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/05/31/69/dof/vci/html**

### Dades del document

Número de DOGV
:   2041

Data del DOGV
:   08-06-1993

Secció del DOGV
:   DISPOSICIONS GENERALS

Número del document
:   1993/828241


Data del document
:   31-05-1993

Organisme emissor
:   Conselleria de Cultura, Educació i Ciència

Tipus de document
:   Decret

Decret 69/1993, de 31 de maig, del Govern Valencià, pel qual reclassifica el centre no oficial reconegut de música José Melchor Gomis d'Ontinyent com a conservatori professional.  
L?expedient el va iniciar l?Ajuntament d'Ontinyent, titular del conservatori elemental de música José Melchor Gomis, situat a la Pujada de l?Angel, 2, d'Ontinyent, amb número de codi 66433877, que sol·licitava la reclassificació d'aquest com a conservatori professional de música.  
Pel Decret 2841/1976, de 18 d'octubre, del Ministeri d'Educació i Ciència, es va classificar el centre com a conservatori elemental de música amb validesa acadèmica oficial.  
L?expedient s'ha tramitat d'acord amb la normativa anterior al Reial Decret 389/1992, de 15 d'abril, ja que la sol·licitud es va presentar abans de la publicació d'aquest.  
D'acord amb el que disposa el Decret 2618/1966, de 10 de setembre, sobre reglamentació general dels conservatoris de música, i el Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics, fent ús de les competències que han estat transferides a la Generalitat Valenciana en matèria d'ensenyament pel Reial Decret 2093/1983, de 28 de juliol, amb l?informe previ de l?Inspector Coordinador del Programa de Conservatoris, a proposta del Conseller de Cultura, Educació i Ciència i amb- la deliberació prèvia del Govern Valencià, en la reunió del dia 31 de maig de 1993,  
DECRETE  
Article primer  
Reclassificar el centre no oficial reconegut de música José Melchor Gomis, situat a la Pujada de l?Angel, 2, d'Ontinyent, amb número de codi 71311625, en conservatori professional de música, la titularitat del qual correspon a l'Ajuntament d'Ontinyent.  
Article segon  
Autoritzar el conservatori professional de música José Melchor Gomis a impartir les assignatures de grau elemental i gran mitjà següents, de manera provisional fins a la seua extinció, d'acord amb el Reial Decret 986/1991, de 14 de juny, pel qual s'aprova el calendari d?aplicació de la nova ordenació del sistema educatiu: solfeig i teoria de la música; conjunt coral i instrumental; piano; violí; violoncel; guitarra; flauta; clarinet; saxòfon; trompa; trompeta; trombó; tuba; percussió; harmonia; formes musicals; música de cambra; estètica i història de la música, de la cultura i de l'art, i improvisació instrumental, transposició instrumental i acompanyament.  
D'acord amb el que estableix l'article 6.4 del Decret 2618/1966, de 10 de setembre, l'establiment efectiu de tots aquests ensenyaments s'hi entendrà supeditat a l'existència de dotacions.  
Article tercer  
D'acord amb el que disposa el Decret 2618/1966, de 10 de setembre, el conservatori queda sotmès a la Inspecció Educativa de la Conselleria de Cultura, Educació i Ciència.  
DISPOSICIO ADDICIONAL  
Aquesta reclassificació s'inscriurà en el Registre de Centres Docents de la Comunitat Valenciana.  
DISPOSICIO FINAL  
Faculte el Conseller de Cultura, Educació i Ciència perquè dicte les disposicions necessàries per al desplegament i execució d'aquest decret.  
València, 31 de maig de 1993.  
El President de la Generalitat Valenciana,  
JOAN LERMA I BLASCO  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI